गुबुनफारसे, आलफाजों गोजोन गोरोबथानि बागै सावरायलायनाय जागोन होननानैबो बिथाङा फोरमायो। बिथाङा बुङो दि, आलफा जों जेसेबां हायो एसेबां थाबैनो गोजोन गोरोबथानि थाखाय सावरायनो नाजाबाय थानाय जादों। बे सावरायलायनायाव रावबो खौरां बिजोंफोरखौ मिथिहोनाय जानाय नङा होननानै। मानोना, जिहेतु, आलफानि दैदेनगिरि परेस बरुवाआ गोजानाव थायो बेनिखायनो बे सावरायनायनि जायखि जाया बाथ्राखौ खौरां बिजोङाव आलादायैबो फोसाव जानो हागौ होनना। आरो एसेबो गोरोन्थियै फोसावजायोब्ला, परेस बरुवा आरो आसाम सोरखारनि गेजेराव गोरोन्थि सानलायनाय जानो हागौ जायनि थाखाय गोजोन गोरोबथाया थालांनोबो हागौ होनना बुंथियो गिबि मन्थ्रि बिथाङा।